‏כ"ז שבט תשע"ז

‏23 פברואר 2017

אל: מיכל ריבלין, ראש תחום פניות ציבור וחופש המידע, אגף פניות הציבור

מאת: ראש לשכת סגן השר

שלום רב,

**הנדון: בקשת עמותת "הצלחה" לפרסום לו"ז סגן השר‏‏‏**

תודה על העברת הפנייה לעיוננו.

ח"כ ירון מזוז, סגן השר להגנת הסביבה, מונה לתפקידו ב- 04.08.16.

עד לחודש דצמבר 2016, סגן השר לא ישב בפועל במשרד מכיון ולא היה חדר בנמצא שיכיל את הסגן על פגישותיו וצוות הלשכה.

רק ב- 28.12.16 הסתיימה ההכנה הלוגיסטית ע"י המשרד להגנת הסביבה לקליטת הסגן והצוות, ומאז אנו יושבים כאן על דרך קבע.

ללא מקום ישיבה קבוע, אלא נדידה בין הכנסת למשרד ראש הממשלה, וללא ציוד מחשובי בסיסי שהיה לרשות הסגן וצוותו, הלו"ז נוהל באמצעות נייד של עוזרת שכבר איננה מועסקת על ידינו.

למרות ניסיונותינו לשחזר את הלו"ז במלואו, דהיינו מיום כניסתו לתפקיד, נותרנו עם לו"ז חלקי ביותר שאינו משקף כלל את העשייה המרובה של סגן השר.

משכך, ולפנים משורת הדין, החלטתי לצרף בנוסף למבוקש גם את הלו"ז המלא לחודשים ינואר- פברואר 2017 בכדי להתרשם ולקבל תמונה אמיתית.

בברכה,

יעל מינץ

העתקים:

ח"כ ירון מזוז, סגן השר להגנת הסביבה

אלי ארביב, ראש מטה סגן השר

עו"ד נעמה שחל, לשכה משפטית